18. ΠΡΟΕΔΡΙΚΟ ΔΙΑΤΑΓΜΑ υπ' αριθ. 265 της 16/28 Μαΐου 1985 (ΦΕΚ Α' 99) Διευκολύνσεις φοιτητών των Ανωτάτων Εκπαιδευτικών Ιδρυμάτων (ΑΕΙ) και σπουδαστών των Τεχνολογικών Εκπαιδευτικών Ιδρυμάτων (Τ.Ε.Ι.) για τις μετακινήσεις τους με τα μαζικά μέσα μεταφοράς. Έχοντας υπ' όψει: 1.Τις διατάξεις των άρθρ. 29 παρ. 6 του Νόμ. 1268/1982 "Δομή και λειτουργία των Α.Ε.Ι." (ΦΕΚ 88-Α') και 31 παρ. 3, 43 παρ. 2, 51 παρ. 6 περίπτ. β, του Νόμ. 1404/1983 "Δομή και λειτουργία των τεχνολογικών εκπαιδευτικών ιδρυμάτων" (ΦΕΚ 173-Α'). 2.Την απόφαση αριθ. Υ 79/21.6.1984 (ΦΕΚ 413 τ.Β) ανάθεση αρμοδιοτήτων στον αναπληρωτή υπουργό οικονομικών. 3.Την αριθ. 220/1985 γνωμοδότηση του συμβουλίου της επικρατείας με πρόταση των Υπουργών Εθνικής Παιδείας και Θρησκευμάτων, Οικονομικών και Συγκοινωνιών, αποφασίζουμε: Δικαιούχοι, έκταση και χρονική διάρκεια παροχής Άρθρ.1.-1.Στους φοιτητές προπτυχιακούς  και μεταπτυχιακούς των Ανωτάτων Εκπαιδευτικών Ιδρυμάτων (Α.Ε.Ι.), στους σπουδαστές των Τεχνολογικών Εκπαιδευτικών Ιδρυμάτων (Τ.Ε.Ι.) και του Κέντρου Μεταφράσεως και Διερμηνείας (ΚΕ.ΜΕ. ΔΙ.) και στους αποφοίτους λυκείου, οι οποίοι παρακολουθούν σεμινάρια επιμόρφωσης  που προβλέπονται από το άρθρ. 33 του Νόμ. 1304/1982 (ΦΕΚ 144 τ.Α'), όπως τροποποιήθηκε  με το άρθρ. 51 παρ. 5 του Νόμ. 1404/1983, παρέχεται   έκπτωση   στην   τιμή   εισιτηρίου   των   οδι(Αντί για τη σελ. 68,227(γ) Σελ. 68,227(δ) Τεύχος Θ21-Σελ. 99 Ευκολίες σε φοιτητές 31.Α.ι.16-18 κών, σιδηροδρομικών και αεροπορικών μέσων μαζικής μεταφοράς όταν μετακινούνται με αυτά στο εσωτερικό σύμφωνα με τις προϋποθέσεις και τους περιορισμούς του Δ/τος αυτού. 2.Η έκπτωση που αναφέρεται στην προηγούμενη παράγραφο καθορίζεται στην τιμή εισιτηρίου που ισχύει κάθε φορά για το οικείο μεταφορικό μέσο ως εξής: α)Στις αστικές συγκοινωνίες της πόλης που εδρεύει η σχολή, που φοιτά ή παρακολουθεί το σεμινάριο επιμόρφωσης ο δικαιούχος, 50% και στις αστικές συγκοινωνίες της υπόλοιπης Χώρας 25%. β)Στις οδικές υπεραστικές συγκοινωνίες που συνδέουν την έδρα της σχολής, που φοιτά ή παρακολουθεί το σεμινάριο επιμόρφωσης ο δικαιούχος, με τον τόπο μόνιμης κατοικίας του 50% και στις υπόλοιπες οδικές υπεραστικές συγκοινωνίες της Χώρας 25%. γ)Στις σιδηροδρομικές συγκοινωνίες όλης της Χώρας 50%. δ)Στις ομαδικές μετακινήσεις με την ολυμπιακή αεροπορία στο εσωτερικό 25% επί του εκδρομικού ναύλου της ολυμπιακής αεροπορίας. Για την παροχή της έκπτωσης αυτής η ομάδα που διακινείται πρέπει να αποτελείται τουλάχιστον από 15 δικαιούχους φοιτητές, σπουδαστές ή αποφοίτους λυκείου της παρ. 1 του άρθρου αυτού. 3.Δεν δικαιούνται της παροχής αυτής σύμφωνα με τις διατάξεις του άρθρ. 6 του Νόμ. 1286/1982 (ΦΕΚ 119-Α') σε συνδυασμό με τις διατάξεις του άρθρ. 51 παρ. 3 περίπτ. α' του Νόμ. 1404/1983 οι φοιτητές Α.Ε.Ι. και οι σπουδαστές Τ.Ε.Ι. που έχουν καταταγεί σαν πτυχιούχοι ανώτατης σχολής ή σαν φοιτητές Α.Ε.Ι. σύμφωνα με τις διατάξεις των άρθρ. 7, 8, 9 και 10 του Νόμ. 1286/1982. 4.Η έκπτωση της παρ. 2 του άρθρου αυτού παρέχεται στον δικαιούχο για όλο το ακαδημαϊκό έτος και για τόσα έτη όσα απαιτούνται για την κανονική διάρκεια των σπουδών του προσαυξημένα κατά το ήμισυ. Ειδικά για τους απόφοιτους λυκείου που παρακολουθούν σεμινάρια επιμόρφωσης, η έκπτωση στην τιμή εισιτηρίου ισχύει για όσο χρόνο διαρκεί το σεμινάριο που παρακολουθούν. Δελτίο ειδικού εισιτηρίου (Δ.Ε.Ε.) Άρθρ.2.-1.Σε όσους δικαιούνται, σύμφωνα με την παρ. 1 του άρθρ. 1 του Δ/τος αυτού μειωμένης τιμής εισιτηρίου χορηγείται μετά την εγγραφή τους, από την οικεία φοιτητική ή σπουδαστική λέσχη ή την γραμματεία του ΚΕΜΕΔΙ, κατά περίπτωση, δελτίο ειδικού εισιτηρίου (Δ.Ε.Ε.). 2.Στο Δ.Ε.Ε. επικολλάται φωτογραφία και μνημονεύονται τα ακόλουθα στοιχεία του δικαιούχου: Ονοματεπώνυμο, αριθμό μητρώου, το ΑΕΙ ή το ΤΕΙ και την σχολή που φοιτά, την έδρα της σχολής, τον τόπο μόνιμης κατοικίας του και το χρονικό διάστημα που ισχύει. Σελ. 68,228(δ) Τεύχος Θ21-Σελ. 100 3.Το Δ.Ε.Ε. ισχύει για ένα ακαδημαϊκό έτος. 4.Η εκτύπωση και προμήθεια των Δ.Ε.Ε. γίνεται από τον Οργανισμό Αστικών Συγκοινωνιών (Ο.Α.Σ.) ύστερα από μειοδοτικό διαγωνισμό. 5.Ο εφοδιασμός των φοιτητικών, σπουδαστικών λεσχών και του ΚΕΜΕΔΙ με Δ.Ε.Ε. γίνεται από τον Ο.Α.Σ. βάσει εγγράφου αυτών για τον αναγκαιούντα αριθμό Δ.Ε.Ε. και την καταβολή σ' αυτόν του αντιτίμου των χορηγουμένων Δ.Ε.Ε. 6.Το Δ.Ε.Ε. είναι αυστηρά προσωπικό για τον δικαιούχο. Η έκδοση νέου Δ.Ε.Ε. σε περίπτωση απώλειας, κλοπής ή καταστροφής του για οποιοδήποτε λόγο, γίνεται μετά δύο μήνες από την ημέρα δήλωσης στην οικεία λέσχη ή την γραμματεία του ΚΕΜΕΔΙ, κατά περίπτωση της απώλειας, κλοπής ή καταστροφής του για την διενέργεια της σχετικής έρευνας. 7. Ο κάτοχος του Δ.Ε.Ε., είναι υποχρεωμένος να καταθέσει το Δ.Ε.Ε. στην υπηρεσία που το χορήγησε την ημέρα που επέρχεται διακοπή της παροχής με τις διατάξεις του άρθρ. 3 του Δ/τος αυτού. Διακοπή της παροχής Άρθρ.3.-1.Η παροχή της μειωμένης τιμής εισιτηρίου διακόπτεται όταν ο δικαιούχος:  α.Στρατευθεί και για όσο χρόνο διαρκεί στράτευσή του. β.Αναστείλει τις σπουδές του σύμφωνα με τις διατάξεις της παρ. 10 του άρθρ. 29 του Νόμ. 1268/82 και της παρ. 10 του άρθρ. 27 του Νόμ. 1404/1983. γ.Συμπληρώσει το ανώτατο όριο διάρκειας της παροχής σύμφωνα με τη διάταξη της παρ. 4 του άρθρ. 1 του Δ/τος αυτού. δ.Γίνει πτυχιούχος. ε.Χάσει την φοιτητική ή σπουδαστική του κατά περίπτωση ιδιότητα για οποιονδήποτε λόγο. 2.Ο χρόνος διακοπής της παροχής των περιπτώσεων α' και β' της προηγούμενης παραγράφου δεν προσμετριέται στο ανώτατο όριο διάρκειας της παροχής που ορίζεται στην παρ. 4 του άρθρ. 1 του Δ/τος αυτού. Κατεξαίρεση ο προαναφερόμενος χρόνος προσμετριέται στο ανώτατο όριο διάρκειας της παροχής όταν ο δικαιούχος δεν παραδώσει το Δ.Ε.Ε. στην υπηρεσία που το χορήγησε σύμφωνα με τη διάταξη της παρ. 6 του άρθρ. 2 του Δ/τος αυτού.  Μεταβατική διάταξη Άρθρ.4.-Μέχρι να οργανωθούν οι φοιτητικές και σπουδαστικές λέσχες που προβλέπονται στα άρθρ. 20 παρ. 5 του Νόμ. 1268/82 και 31 παρ. 1 του Νόμ. 1404/1983, όπου στο δ/γμα αυτό αναφέρεται "φοιτητική ή σπουδαστική λέσχη" νοείται "Α.Ε.Ι." ή "Τ.Ε.Ι." αντίστοιχα. 31.Α.ι.18 Ευκολίες σε φοιτητές 